Capricorn One

Capricorn One er en amerikansk actionthriller fra 1977 skrevet og regissert av Peter Hyams. Filmen handler om en prestisjetung og kostbar amerikansk ferd til planeten Mars. Like før start blir det foretatt store endringer uten av befolkningen informeres. En nyhetsjournalist skjønner at det er noe som ikke stemmer, men å grave i dette viser seg å være farlig. De ledende rollene spilles av Elliott Gould, James Brolin, Sam Waterston og O. J. Simpson.

 Handling 
Charles Brubaker, John Walker og Peter Willis er tre amerikanske astronauter som etter planen skal bli de første menneskene på Mars. Tekniske problemer fører imidlertid til at den planlagte utskyting ikke vil la seg gjennomføre uten at bemanningen vil bli drept. Lederen for det gedigne prosjektet er redd for å tape både prestisje og resurser og bestemmer derfor at ferden skal foregå ubemannet. Men dette kan ikke gjøres kjent for befolkningen. Under utskytingen holdes derfor astronautene isolert på en hemmelig base i ørkenen. Imidlertid skjer det noe dramatisk underveis og astronautene innser at deres liv er i fare. Samtidig med dette skjønner journalisten Robert Caulfield at det er noen ved romferden som ikke stemmer og han begynner derfor å grave i saken. Han setter dermed sitt eget liv i fare.

 Om filmen 

 Anmelderne 
Capricorn One fikk blandet mottakelse av anmelderne, noe som gjenspeiles i at den har fått 62 % på Rotten Tomatoes. Den amerikanske anmelderen Leonard Maltin gav den tre av fire stjerner.

Aftenpostens anmelder gav den meget god omtale og skrev: «Capricorn One er en film som appellerer til fantasien, og som er så dyktig laget at man går med på de utroligheter som tilbys».Aftenposten morgen – Romfart og farlige menn (26.7.1978, s.5) VGs anmelder var også godt fornøyd og gav den terningkast fem.

 Annet 
Filmen er sagt å ha sitt opphav den angstfylte stemningen som oppstod etter Watergate-skandalen. Filmens konspiratoriske innhold ble ansett som mer troverdig etter denne skandalen.

 Rollebesetning 
 Elliott Gould – Robert Caulfield
 James Brolin – Oberst Charles Brubaker
 Sam Waterston – Oberstløytnant Peter Willis, USAF
 O. J. Simpson – Kommandør John Walker
 Hal Holbrook – Dr. James Kelloway
 Brenda Vaccaro – Kay Brubaker
 Karen Black – Judy Drinkwater
 David Doyle – Walter Loughlin
 Robert Walden – Elliot Whitter
 Telly Savalas – Albain
 David Huddleston – Kongressmann Hollis Peaker Lee Bryant – Sharon Willis
 Denise Nicholas – Betty Walker
 James Sikking – Control Room Man
 Alan Fudge – Capsule Communicator
 James Karen – Visepresident Price
 Virginia Kaiser – Phyllis Price
 Nancy Malone – Emily Peaker
 Hank Stohl – General Enders
 Norman Bartold – President
 Darrell Zwerling – Dr. Bergen
 Milton Selzer – Dr. Burroughs

 Referanser 

 Eksterne lenker 


Kategori:Actionthrillere fra USA
Kategori:Filmer fra 1977
Kategori:Engelskspråklige filmer
Kategori:Filmer om romfart
Kategori:Filmer lagt til urbane strøk
Kategori:Filmer lagt til ørkenområder